**Muudatustaotlus projektile nr** 2021-2027.4.08.24-0039

/ kuupäev digiallkirjas /

Lugupeetud Riigi Tugiteenuste Keskus!

Käesolevaga esitame muudatustaotluse projekti nr 2021-2027.4.08.24-0039 osale, mis puudutab Maardu Põhikooli invatõstuki paigaldamist ja inva-WC ehitamist. Arvestades, et projekti sisulised muudatused on vajalikud, soovime taotleda muudatusi, mis kajastuvad alljärgnevas:

**1. Invatõstukite arvu suurendamine:** Esialgses taotluses oli ette nähtud ühe invatõstuki paigaldamine kooli peahoonesse, kuid objektiivselt on vajalik paigaldada kaks invatõstukit. Eesmärk on tagada erivajadustega õpilaste liikumisvõimalus kogu koolimajas. Esimene tõstuk viiks õpilased peaukse tasandilt keldrikorrusele (kus asuvad garderoob ja sööklad) ning teine tõstuk viiks õpilased keldrikorruselt teise trepi kaudu üles järgmistel korrustele 1-3, kus asuvad õppeklassid ja tugispetsialistid. Kaks treppi ei ole omavahel ühendatud. Seetõttu ei on kahe tõstuki paigaldamine ainus praktiline lahendus. Treppide paiknemise lahendus on kirjeldatud Lisas 1 – Treppide asukohaskeemid.

**Põhjendus:** Lähtudes projekti eesmärgist, tagada erivajadustega õpialastele liikumisvõimalust kogu Maardu Põhikooli peahoone sees, arvestades sellega, et liikumiseks peasissepääsust keldrikorrusel asuvasse garderoobi viib üks trepp ja garderoobi / söökla tasandilt koolihoone korrustele viib teine omaette trepp, tuleb eesmärgi saavutamiseks paigaldada hoonesse kaks tõstukit.

**2. Eelarve muudatus:** Kuna lisandub teine invatõstuk, suurenevad projekti kulud hinnanguliselt 15 000 euro võrra. Samas jääb antud projektiga seoses ära ühe inva WC ehitus, millest vabanevad vahendid sooviksime suunata täiendava tõstuki paigaldamisse..

**Põhjendus:** Eelarve sisemine muudatus on vajalik, et katta täiendav kulutuste osa, mis on seotud kahe tõstuki paigaldamisega. Arvestades, et WC-de osa on odavam kui algselt kavandatud, saab sealt vabanevate vahendite arvelt katta täiendava tõstuki paigaldamise kulud.

**Tõstuk jääb projekti osaks. Kaks tõstukit võimaldavad erivajadustega õpilastel mugavalt ja turvaliselt liikuda hoones erinevate korruste vahel.**

**Inva-WC osas ehitame välja ühe inva-WC (inva WC ja invatõstukite asukohaskeem lisatud – Lisa 2), mis on mõeldud ainult erivajadustega õpilastele. Teist inva-WC-d ei saa majanduslikel põhjustel välja ehitada, kuna see oleks kasutamiseks nii õpetajatele kui ka erivajadustega õpilastele. Algse kava kohaselt sooviti ümber ehitada olemasolev õpetajate WC, millest üks boks oleks eraldi välja ehitatud inva WC-na (kokku 3 boksi). Linnavalitsusel puuduvad hetkel rahalised võimalused teise WC väljaehitamiseks. Seetõttu piirdutakse WC-de osas ühe tualetiga ning hilisemalt kavandatakse teise WC väljaehitamist, koos inva WC-ga, toetusvahendite puudumisel, omavahenditest.**

**Kulude muutuste selgitav tabel:**

| **Kulukoht** | **Algne maksumus (€)** | **Uus maksumus (€)** | **Muutuse põhjus** |
| --- | --- | --- | --- |
| **Tõstuki paigaldus** | 35 000 | 50 000 | Vajadus paigaldada liikumiseks garderoobist ja söökla tasandilt korrustele täiendav tõstuk |
| **Inva-WC 1** | 12 500 | Jääb samaks | Ehitatakse välja. |
| **Inva-WC 2** | 12 500 | 0 | Ei teostata rahapuuduse tõttu, kuna lisaks invaWC-le tuleks ruumiplaneeringu tõttu välja ehitada ka kuni kaks boksi õpetajatele, mis ei ole abikõlbulik ja milleks hetkel puuduvad linnal rahalised vahendid. Planeeritakse välja ehitada tulevikus. |

**Muudetud projektikirjeldus:**

Lisandub üks invatõstuk, mis on projekti eesmärki silmas pidades otstarbekas ja vajalik ning lisanduv tõstuk võimaldab erivajadustega õpilastel mugavalt ja turvaliselt liikuda kogu hoones.

Inva-WC osas ehitame välja ühe inva-WC, mis on kasutamiseks mõeldud ainult erivajadustega õpilastele. Teist inva-WC-d ei saa majanduslikel põhjustel välja ehitada, kuna see oleks kasutamiseks nii õpetajatele kui ka erivajadustega õpilastele (sisaldades kolme boksi). Linnavalitsusel puuduvad hetkel rahalised võimalused kogu teise WC väljaehitamiseks ja see planeeritakse välja ehitada tulevikus. Perspektiivselt plaanitakse kogu HEV õpilaste õppetegevus lähiaastatel üle tuua peahoonesse ning toetusmeetmete puudumisel ehitatakse teine invatualett, koos kahe lisanduva boksiga õpetajatele, välja linnavalituse vahenditest.

**Muudatuste kokkuvõte:**

1. **Mida muudetakse?**
	* Teise inva-WC ehitamine jääb ära.
	* Projektis jääb alles ainult üks inva-WC, mis on kasutamiseks mõeldud erivajadustega õpilastele (projektijoonis lisatud).
	* Lisandub üks tõstuk, mis on vajalik peasissekäigu tasandilt garderoobi/söökla (keldrisse) pääsemiseks.
2. **Millised tegevused ära jäetakse?**
	* Teise inva-WC ehitamine, mis oleks valminud õpetajate WC ümberehitamise tulemusena.
3. **Millega asendatakse?**
	* Ei asendata, vaid projekt keskendub ühe inva-WC ja kahe tõstuki rajamisele. Muutub taotletavate tegevuste kvantitatiivne sisemine jaotus. Uusi tegevusi ei lisandu.
4. **Rahaline mõju:**

| **Kulukoht** | **Algne maksumus (€)** | **Uus maksumus (€)** | **Muutuse mõju (€)** |
| --- | --- | --- | --- |
| Tõstukite paigaldus | 35 000 | 50 000 | 15 000 |
| Inva-WC 1 | 12 500 | 12 500 | 0 |
| Inva-WC 2 | 12 500 | 0 | -12 500 |
| **Kokku:** | 60 000 | 62 500 | 2500 |

1. **Miks neid muudatusi tehakse?**
	* Linnavalitsusel puuduvad hetkel rahalised võimalused kahe inva-WC ehitamiseks.
	* Kuna teine inva-WC oleks olnud kasutuses nii õpetajate kui ka erivajadustega õpilaste poolt, siis ei peetud seda käesolevas eelarves prioriteetseks.
	* Eesmärk on tagada vähemalt üks inva-WC, mis on eksklusiivselt erivajadustega õpilastele.
	* Täiendava tõstuki lisamine on vajalik, kuna vastasel juhul ei ole võimalik õpilastel koolihoones liikuda.

/ *allkirjastatud digitaalselt* /

Tõnu Kirves

Volitatus esindaja

Lisatud.

1. Maardu Põhikooli treppide asukohaskeem;
2. Inva-tõstukite ja inva-wc asukohaskeemid.